Алергични конюнктивити - Доктор Узунова - Очни Болести\nСпециализиран очен кабинет д-р Узунова, гр. Пловдив\nАлергията представлява хиперсензитивна реакция на организма спрямо вещества – алергени, които се приемат от него като вредни, дори те да не са такива.\nОколо 45% от хората в света имат някаква алергия, а у 20 % тя протича с очно засягане. При очна алергия най-често се засяга конюнктивата.\nВ България над 25% от хората са чувствителни към различни видове алергени и броят им расте. На практика броят на веществата към които хората могат да бъдат алергични е изключително голям. Алергените включват полени /цветен прашец/, акари в домашен прах, плесени, храни, латекс, медикаменти, козметика, жилещи насекоми, животински косми или каквито и да било други вещества, на които тялото може да реши да реагира.\nСимптомите на алергията – кихане, хрипове, сърбеж, обриви – са признаци за излязла от контрол имунна система, атакуваща алергени, които по принцип не са вредни. Алергията, подобно на затлъстяването е епидемията на съвременността. Процентът на засегнатото население постепенно нараства с индустриализирането. Съществуват отдалечени райони, напр. в Южна Америка или Африка, където алергия практически няма.\nСтадиите на очната алергична реакция биха могли да се сумират като:\n– антиген-антитяло реакция\n– дегранулация на мастоцитите\n– включване и дегранулация на еозинофилите.\nОсновна роля в очната алергична реакция играят: мастните клетки /ранна реакция/ и еозинофилите /късна фаза на алергичната реакция/.\nАлергичната реакция в окото започва при контакт на алергена с активираните мастоцити, покрити със специфичен имуноглобулин – IgE. Това причинява дегранулация на мастоцитите и започва освобождаването на биологично активни медиатори. Хистаминът е първия от тях. Очните симптоми като зачервяване, сърбеж, сълзене, оток са свързани с освобождаването на хистамин. На по-късен етап се освобождават и други медиатори – простагландини, левкотриени, цитокини и др. Те са с мощно възпалително действие, причиняват клетъчна дисагрегация и увреждане на епителните клетки.\nВзаимодействието антиген-антитяло на повърхостта на сенсибилизираните клетки води до развитие на незабавен тип хиперсензитивна реакция /тип І/, която се развива за минути и трае до 2 часа. Тази реакция на свръхчувствителност се\nсъпровожда от еозинофилна инфилтрация.\n2. Комбиниране – антителата се прикрепват към мастоцит, след което се свързват с протеините. Съединяването на около 50 антитела предупреждава мастоцита, че в организма има наличие на алерген\nАлергията е реакция на свръхчувствителност на целия организъм. В очите алергичната реакция се проявява като конюнктивит, като може да се засегне и роговицата. Очната алергия засяга над 20% от хората. За разлика от обичайния бактериален конюнктивит, при който има дразнене, секрети и зачервяване, при алергичния конюнктивит симптомите са свързани основно със сърбеж, зачервяване и сълзене – от леки до силно изразени. Други характерни симптоми са фотофобия, подуване на клепачите, парене, хемоза на конюнктивата. Алергичните конюнктивити се наблюдават при лица с повишена чувствителност към някои агенти от химичен, бактериален, белтъчен, растителен характер, както и реакция към температурни разлики. Медикаментозините /токсични/ конюнктивити се развиват понякога даже и след еднократно накапване на очни капки. Развива се картина на остър конюнктивит, с оток и хиперемия на клепачите, изразен сърбеж, образуване на фоликули във форниксите. Алергичните конюнктивити се дължат на тип 1 хиперреактивност и процесът се медиира от имуноглобулин Е.\nПериоди на очната алергия:\n1. Имунологичен – контакт с алергена\n2. Патохимичен – сенсибилизация\n3. Патофизиологичен – клинична проява\nАнафилактичната реакция се изразява във вазодилатация, повишаване на съдовия пермеабилитет, забавяне на кръвотока, периваскуларен оток с еозинофилно-макрофагиална инфилтрация.\n1. Сезонен алергичен конюнктивит – най-често срещаната форма на алергично очно заболяване. Развива се през пролетта и лятото по време на цъфтене на някои растения. Дължи се на реакция на свръхчувствителност Тип І и обикновено се причинява от полени на треви, дървета и др. Субективното усещане е парене, сърбеж, зачервяване, оток на конюнктивата, сълзене, хрема при част от пациентите. Тези оплаквания се повтарят по едно и също време всяка година. /снимка 1/\n– Целогодишна форма – клиничното протичане е сподобна симптоматика, но с по-леко изразени оплаквания. Характерни са сезонните обостряния\n2. Вернален конюнктивит – той е винаги билатерален, по-често се появява през пролетта или началото на лятото, засяга предимно деца от 9 до 17 г.възраст, по-често момчета. Симптомите са: дразнене от светлина, зачервяване, сълзене, интензивен сърбеж, мукозен секрет. Бива палпебрален /тарзален/ и лимбален. /снимка 2/\n– При палпебралната форма се засяга конюнктивата на горния клепач, която след преходна хиперемия и хемоза започва да оформя типични полигонални папили, подредени като павета.\n– Лимбалната форма засяга по-често чернокожото население. Папилите се разполагат перилимбално и имат заоблена форма. Понякога върху и около папилите се наблюдават белезникави точки – точки на Tranta, които представляват струпвания на еозинофили.\n– Смесена форма – при нея по правило се засяга и роговицата. Има по-тежко протичане. Пациентите се оплакват от замъглено зрение, може да се появи кератитис пунктата суперфициалис, епителна язва на роговицата, мукозни плаки, субепителна цикатризация. В някои случаи може да се усложни с поява на кератокунос.\n3. Атопичен конюнктивит – рядко, но сериозно заболяване, водещо до значителни роговични увреждания. По-често засяга млади мъже, при част от пациентите има и астма или екзема. Клепачите обикновено са засегнати от стафилококов блефарит с множество крусти и фисури. Основни симптоми: сълзене, подути клепачи, дразнене, загуба на мигли, умерен сърбеж. Наблюдава се хиперемия и хемоза на конюнктивата с фиброзни изменения. Роговицата се засяга с поява на пунктиформена епителопатия, кератит. Това може да доведе до персистиращи епителни дефекти, цикатризация и неоваскуларизация на роговицата. /снимка 3/\n4. Конюнктивит с гигантски папили – като усложнение от носене на контактни лещи и развитие на алергия към техния материал или консервантите в разтвора за лещи. Наблюдава се също и постоперативно следствие дразнене от шевовете при кератопластика. Симптоми: зачервяване, секрет, сълзене, но основното, което ще види очният лекар е разрастване на гигантски папили по вътрешната повърхност на клепачите. /снимка 4/\nИзборът на медикамент зависи от:\n– Вида на алергичния конюнктивит\n– Индивидуалният случай\n– Придружаващи клинични симптоми\nЛечението се провежда от офталмолог. За овладяване на очната симптоматика са разработени редица медикаменти под формата на очни капки, които успокояват симптомите. При по-тежко протичане и наличие на други прояви на алергия, може да се прибави и общо лечение с орални антихистамини.\n1. Антихистаминови препарати /Н1 блокери/ – чрез инхибиране на хистамина или блокиране на хистаминовите рецептори, антихистаминовите препарати съществено намаляват сърбежа и зачервяването. Те успокояват симптомите на очната алергия, но не спират алергичната реакция.\n2. Стабилизатори на мастоцитите – инхибират дегранулацията на мастните клетки и предотвратяват освобождаването на химичните медиатори, отговорни за поява на очната симптоматика. Те могат да се използват за активно лечение и профилактично – за предотратяване на алергичната реакция. Изискват честа апликация и дълъг период до поява на ефект. Имат различна ефикасност.\n3. Кортикостероиди – принципът на лечение при очна алергия е използване на възможно най- малка доза, за кратък период, при положение, че не сме успели с друг медикамент да подтиснем симптомите. Инхибират продукцията на някои медиатори, вкл. цитокини, левкотриени, простагландини. Необходимо е пациента да бъде проследен с оглед страничните егфекти на кортикостероидите – вторична инфекция, повишаване на вътреочното налягане и пр.\n4. Нестероидни противовъзпалителни средства /NSAIDs/ – инхибират синтезата на простагландини. Нямат страничните действия на кортикостероидите, но поради локални странични ефекти се използват сравнително рядко.\n5. Вазоконстриктори /α адренергични агонисти/ – намаляват хемозата и хиперемията на конюнктивата чрез активиране на алфа-адренергичните рецептори на кръвоносните съдове. Приложими са при по-слабо изразени симптоми. Лечението изисква проследяване поради тахифилаксия.\nКато нов стандарт се налага употребата на комбинирани препарати – антихистамини + стабилизатори на мастоцитите, които действат като подтискат химичните вещества /простагландини, левкотриени и хистамин/ и повишават стабилността на мастоцитите. Блокират Н1 рецепторите, подтискат освобождаването на хистамин от мастоцитите чрез стабилизиране на мастоцитната мембрана, инхибират синтезата на левкотриени. Значително повлияват сърбежа, дразненето, зачервяването и сълзенето в сравнение с други медикаменти. Приложението им е удобно – накапват се 2 пъти на ден, успокояват сърбежа до 3 минути след накапването и са пригодени за дълготрайна употреба. Могат да се прилагат и при деца над 3 годишна възраст. При известен причинител на алергичната реакция /напр. при сезонен конюнктивит/ накапването се препоръчва да започне 2 седмици преди проява на симптомите – като профилактична мярка.\nДопълнително облекчаване на симптомите на дразнене и повишаване на комфорта на пациента се постига чрез добавяне към лечението и на изкуствена сълза.\nПри наличие на роговично засягане, лечението е насочено към роговичните усложнения.\nАлергичните очни болести са сред най-честите очни оплаквания. Въпреки, че сравнително рядко се срещат сериозни усложнения, лечението на тези състояния трябва да бъде много целенасочено, както от страна на лекаря, така и на пациента.\n1. Bielory L, Lien KW, Bigelsen S. Efficacy and tolerability of newer antihistamines in the treatment of allergic conjunctivitis, 2005;65(2):215-28\n2. Buckley RJ, Allergic eye disease – a clinical challenge, Clin.Exp.Allergy, 1998; 28:39-43\n3. Daniel G.Vaughan, Taylor Asbury, Paul Riordan-Eva, General Ophthalmology, 1992; 5:111-114\n4. Чарлз Макгий, Христина Групчева, Роговица, 2000; 6.8-6.11


Начало › Комплекти заключващи системи › Заключване за хладилни витрини, фризери, каси и други › Електронно заключване на хладилни витрини BCB30\n- всяка витрина е самостоятелна.\nАко имате повече от 1 бр. хладилни витрини, фризери и други на едно място ( един до друг) може видите комплектите за 2 и 3 хладилни витрини.\nКомплект за 2 хладилни витрини, фризери и други, с едно устройство: BCH30\nКомплект за 3 хладилни витрини, фризери и други, с едно устройство: BCL30\n1.На всеки 10 бр. комплекта получавате един безплатен.\n2. На всеки 20 бр. комплекта получавате два безплатни.\n3. На всеки 100 бр. комплекта получавате четири безплатни.


Спортът намалява риска от деменция - Вестник "Животът Днес"\nСпортът намалява риска от деменция\nВ списание Neurology са публикувани резултатите от изследване на американски учени от университета „Дюк“. Според експертите редовните физически упражнения не само понижават риска от когнитивни нарушения, а и могат да подмладят мозъка при възрастните хора.\nЗа да стигнат до този извод учените провели експеримент с участието на 160 доброволци, които изпитвали трудности с концентрацията на внимание, паметта и водели застоял начин на живот, но все още нямали деменция. Участниците в експеримента били разделени на четири групи. Първата посещавала занятия по аеробика три пъти в седмицата, втората се придържала към диета, препоръчвана при хипертония. Доброволците от третата група и спортували, и се хранели диетично. А останалите водели обичайния си начин на живот.\nНай-добри резултати показали възрастните хора от първата група, които не спазвали диета, но редовно спортували. Веднага след тях се наредили участниците в експеримента, които се занимавали с физически упражнения и се хранели здравословно. При хората, които водели обичайния си начин на живот, било установено влошаване на когнитивните способности.\nЕтикети: Деменция Когнитивни нарушения Памет Спорт Спорт и възраст Стареене


Пролетта на детското недоволство | manager.bg\n 10:51, 17.06.2019г\nВ навечерието на Световния Икономически Форум в Давос, една на пръв поглед казионна новина разтърсва социалните мрежи. През 2019 г. форумът е посветен на климатичните промени, но темата не спира делегатите да кацнат до най-близките до курорта летища с над 1500 частни самолета. По същото време, едно 16 годишно момиче, вероятно най-младият участник във форума, предприема 32-часово пътуване до Давос. През 2015 г., едва на 12, тя е взела решение да не лети повече никога със самолет, с цел да намали своя отпечатък на вредни емисия, за който авиацията, особено частната, допринася в особено големи размери. Момичето е Грета Тюнберг от Стокхолм, която се прочу със самосиндикалните си стачки пред шведския парламент против климатични промени, започнали през август 2018, в началото на учебната година в Швеция. От тогава, Грета стачкува всеки петък, което вдъхновява ученическото движение Friday For Future, а интереса към нея не стихва. Получава последователно покани да говори на TED Talks Стокхолм, климатичната конференция на ООН в Полша, на Световния икономически форум в Давос, на Европейският Икономически и Социална Комитет в Брюксел. За последните 8 месеца, Грета се превръща в супер звезда и най-разпознаваемият климатичен активист. Номинирана е за Нобеловата награда за Мир за 2019 г., за най-влиятелният тийнейджър от списание TIМЕ, и по случай 8 март, за „Жена на година“ в Швеция. Нейният пример обединява хиляди деца по цял свят да пропускат училище в петък, като вместо това излизат на протест за правото си на бъдеще. През март 2019 г., стачките вече обхващат над 210 страни и над 1500 града в цял свят. Светкавичното въздействието и славата, която спохождат Грета са изненадващи, и за самата нея. Кое накара светът да се вслуша в думите на едно 16 годишно дете?\nГрета не е дете-чудо, поне не в традиционния смисъл. Тя говори зряло и осъзнато, без присъщата на възрастта й юношеска наивност. Говори строго, без да казва нищо излишно и без да се опитва да очарова или предразполога слушателите си. Грета е необикновено дете, а сдържаността й не е маниер или поза, а следствие на нейното състояние.\nНа 11 години изпада в дълбока депресия, която се оказва определяща, за пътя по който ще поеме. Подобно на много деца, тя гледа образователни филми за топящите се Арктични ледове, за тъжната съдбата на белите мечки и на морските бозайници, с кореми подути от погълната пластмаса. Силно е афектирана от видяното, и за разлика от повечето деца, не може да се освободи от натрапчивите образи. Обзета от темата, мисли за нея през цялото време.\nВ интервю за Financial Times споделя за отчаянието, до което я докарва състоянието на планетата. „Бях ужасно тъжна защото светът беше толкова неправилен, всичко в него беше толкова неправилно, и тогава си мислих, че няма смисъл да се живее…изпаднах в депресия, спрях да се храня, и спрях да говоря и спрях да ходя на училище.“ Грета отслабва с 10 килограма, в резултат на което растежът и почти спира. Макар че не е словоохотлива, тя разказва за състоянието си напълно открито.\nОсъзнаването че може да направи нещо за климатичните промени й помага да се възстанови.\nПървоначално, нейната идея за детски протести срещу климатичните промени не среща подкрепа в активистките групи в училище. Тя обаче не се отказва и решава да стачкува сама всички дни до 9 септември 2018 г., когато са изборите в Швеция. Мотивира решението си с това че не вижда климатичната промяна като водеща тема в програмата на нито една от основните партии. След изборите, тя продължава със стачките само в петък.\nПокрай депресията, Грета е диагностицирана със синдрома на Аспергер, форма на аутизъм, при която се наблюдават трудности в социалното взаимодействие, както и ограничени и повтарящи се модели на поведение и интереси, но за разлика от останалите разстройства от аутистичният спектър, добро езиково и познавателно развитие. “Виждам света малко по-различно и от друга перспектива,” споделя Грета пред журналиста на The New Yorker, Маша Гесен. Тя се отличава с невероятно умение за концентрация, “мога да правя едно и също нещо с часове.”\nРечите на Грета, които лесно може да откриете в интернет, са лишени от детски патос и ентусиазъм. Именно фактът, че изказванията й са подплатени със сериозни научни твърдения, които съвпадат с мненията на водещите световни изследователи, кара толкова много институции, възрастни и деца да взимат насериозно думите на дребното момиченце с двете дълги плитки, което почти никога не се усмихва.\nГрета настоява, че до 2020 г., е необходимо да се обърне кривата на вредните емисии. Тя набляга на обстоятелството, че само 11 години ни делят от окончателното отключване на необратимата верижна реакция, която ще бъде отвъд възможностите на човечеството да я овладее. За да се предотврати този момент, според Грета е необходима пълна промяна, която да доведе до спад на вредните емисии през 2030 г. с до 80%. Необходимо е, от една страна ЕС да преразгледа поставените цели, които за момента са 50% спад на емисиите за същия период, както и да вземе радикални мерки, например, драстични съкращения в авиацията и в карго доставките. Само така ще може да се спре затоплянето да надхвърли 1.5 градуса по целзий, което ще предизвика ефекта на доминото. “Казвате че нищо в живота не е черно-бяло. Но това е лъжа. Много опасна лъжа,“ категорично заявява Грета на Форума в Давос. „Или ще успеем да предотвратим затоплянето от 1.5С или не.”\n“Трябва да променим почти всичко в сегашните ни общества,“ заявява Грета пред бизнесмените и политиците в Давос. “Възрастните постоянно казват: ‘Длъжни сме да дадем надежда на младите хора,’ Но аз не искам вашата надежда, не искам Вие да храните надежда. Искам да се паникьосате“. Произнесени с монотонен глас, думите и отекват и се преповтарят дълго време.\nСемейството на Грета притежава само един електромобил, който ползва при крайна необходимост, през останалото време се придвижва с велосипеди. Къщата им е със слънчеви панели. Купуват само най-нужните неща и сами отглеждат зеленчуците си в градината. Грета убеждава семейството си да станат вегани и да се откажат от летенето. Това решение слага края на международната кариера на майка й, Малена Ернман, известна шведска оперна певица. Решението да не лети събужда широка публична дискусия. Следва книгата на Ернман, и съпруга й и бащата на Грета, известния актьор, Сванте Тюнберг, за това как децата са променили живота им. Излизането на книгата съвпада с първите протести на Грета. Безспорно, медийният интерес към родителите на Грета, спомагат нейната кауза да се окаже в светлината на прожекторите.\nРодителите на момичето, обаче твърдят че не само не са подтиквали Грета към протести, но са изразявали неодобрение за отсъствието й от училище. Грета и движението, което тя вдъхновява, отнасят немалко публични упреци за това че мястото на децата не е по площадите, а в класните стаи. В беседата си на Ted talk, Грета задава контра въпрос, „Защо да уча за бъдеще, което скоро няма да го бъде, и когато никой не прави нищо за да спаси това бъдеще?“\nКогато през февруари започват първите ученически стачки във Великобритания, Премиер министърът Тереза Мей, заклеймява напускането на класните стаи като „ненужно отвличане, което пилее учебно време“. Грета мигновено отвръща в twitter, „но от друга страна политическите лидери са пропилели последните 30 години в бездействие, което, съгласете се, е малко по-лошо.“ Подобна участ спохожда и министъра на образованието на Ню Саут Уейлс, в Австралия, Роб Стоукс, който обявява че децата, които бягат от час ще бъдат наказвани. Грета публично го апострофира в туит: "Чуваме ви, но не ни пука. Мястото на вашето изказване е в музеите.“\nВъпреки отсъствията си в петък, Грета продължава да е с отличен успех. Без колебание тя заявява, „ние стачкуваме защото сме си направили домашното, а те не!“ По време на климатична конференция на ООН, тя засрамва по-възрастните от нея, с няколко десетилетия лидери, с думите, “след като нашите управляващи се държат като деца, ние ще трябва да поемем отговорността, която те е трябвало да носят отдавна“.\nОт години климатичното движение е голямо тема, която търси своя лидер. Зад него застават политици, знаменитости и активисти като Ал Гор, Леонардо Ди Каприо, Джейн Гудол. Но никой от тях не успява да завладее сърцата на хората, така както го прави едно малко аутистично момиченце, което с простото си послание, „вие ме лишавате от бъдеще,“ кара хора да осъзнаят истинското състояние на планета ни.\nАвтор Весилиса Иванова\nТекстът е от списание "Мениджър"\nАвтор: Грета Тюнберг


24 мар 2011 | 14:40 1986\nОбществени дебати за проблемите с общите части на жилищните блокове ще организира депутатът от партия "Атака" Николай Пехливанов. Целта е да бъде подобрен Законът за етажната собственост, който в момента е неработещ.\nВъпреки че 80 процента от богатството на българина е в неговия имот, поддръжката на жилищните сгради е оставена на произвола, коментира депутатът.\nВ България липсва концепция за поддръжка на сградния фонд, а с 20% пада цената на даден апартамент, ако състоянието на блока е лошо, сочи статистиката.\nВ страната ни има над 12 хиляди панелки, които са в края на своя срок на годност, над 35 години.\nПо думите на депутата Николай Пехливанов над 3 млн. българи в режим на етажна собственост имат възможност да участват в намирането на решение. Тъжната констатация е, че общите части на блоковете ни остават ничий, а едва 25% от сградите у нас са успели да проведат общи събрания.\n"За тази година са предвидени над 70 милиона по оперативна програма "Регионално развитие" за обновяване на сградния фонд. Ние нямаме бенифециенти, нямаме кой да ги усвои, тъй като нямаме сдружение", заяви депутатът.\nНа 5 април в централата на партия "Атака", на ул. Врабча 1 Николай Пехливанов очаква граждани с предложения за ефективен Закон за сградната собственост.\n11:03 | 28 March 2011\nВИЖТЕ КАК Е В ЕВРОПА ,ТАМ ТОПЛАТА ВОДА Е ВЕЧЕ ОТКРИТА ...


Нинова: Хвърлихте страната в хаос! Искаме предсрочни избори и каквото народът реши, ще го изпълним! - Voice of България\nHome България Политика и власт Нинова: Хвърлихте страната в хаос! Искаме предсрочни избори и каквото народът реши, ще го изпълним!\nВреме е да се чуят поименно имената на тези обвързаности, а те са 1,35 млрд. извън законния ред за пътностроителна техника – Груп, Главболгарстрой, Трейс Груп, и др. Вярно ли е, че вече има преведени аванси на тези фирми, попита Нинова.\nPrevious article Цветанов: Иска ми се през 2019 г. политическите аргументи да вземат връх над заклинанията. Не пропусна да нападне президента\nNext article Така действат ГЕРБ! Ще те съсипя, ще даваш, иначе си пътник – ето ги заплахите на Живко Суджука


Видове тъкани за дрехи\nКупуването на готово нещо или материалите за шиене,ние винаги обръщаме внимание на качеството на тъканите, защото това зависи от работния период. Необходимо е да се разберат видовете тъкани за облекло, поне на потребителско ниво, така че изборът Ви винаги да е успешен и нещата да ви послужат дълго.\nСъставът на плата се определя от влакната и те са разделени на два вида: естествени и химически. От своя страна, природните акции се разделят на:\nрастителен произход (лен, памук, юта и коноп);\nживотински произход (коприна и вълна);\nминерален произход (азбест, злато).\nХимическите влакна са разделени на:\nизкуствен произход (вискоза, люрекс, ацетат, модал);\nсинтетичен произход (капрон, найлон, перлон, болон, пендекс, нитрон, полиетилен, полипропилен).\nСписъкът на тъканите, които се основават на химически влакна, може да бъде продължен, защото модерната индустрия не стои неподвижна. Също така разгледахме основните видове тъкани за облекло.\nПредимствата на естествените тъкани не са изброениНеобходимо е, но видовете, които са свързани с химическите, са лоши, както някои мислят? Например, за спортно обучение е необходим костюм, който ще позволи на кожата да диша и няма да задържа движенията. Подобни свойства са надарени с голям брой "синтетични". Ето защо полиестерните и синтетичните влакна са основните съставки в производството на платове за спортно облекло днес. Като си вземете гардероба, всеки от нас се опитва да мисли внимателно как тези или други цветове ще се хармонизират помежду си.\nНо не по-малко важно е комбинацията от тъкани вдрехи! Текстурата - затова си струва да се обърне внимание. И въпреки че модните дизайнери често предлагат много ексцентрични комбинации, успешните остават: меки - твърди, лъскави - матови, прости - скъпи.</ P>\nС всяка година материали за шиене стававсе повече и повече. Съвременните платове за дрехи са поумняват: Протегни любим продукт - един ликра, светло и топло "изкуствена кожа" - е акрил, "безстрашни" обувки и дрехи - материала на мембраната. Имаше повече възможности да създадете свой собствен индивидуален образ. Много производители и марки предлагат широка гама от ексклузивни тъкани за облекло.\nТъканта, от които шият бански костюми?


Спасиха от търг къща шедьовър в Стария Пловдив - 24chasa.bg\nhttps://www.24chasa.bg/region/article/7460729 Спасиха от търг къща шедьовър в Стария Пловдив Спасиха от търг къща шедьовър в Стария Пловдив Радко Паунов www.24chasa.bg\n19.05.2019 20:29; Радко Паунов\nАнтовата къща е сред перлите в Стария Пловдив.\nГолям отпор дадоха общински съветници срещу намерението бляскавата Антова къща в Стария Пловдив да бъде пусната на търг под наем. Шедьовърът от средата на ХIХ век е паметник на културата и доскоро беше приемна на външното ни министерство. Крале, държавни глави и високопоставени делегации са я посещавали през годините. От 2016-а къщата с прекрасен двор е прехвърлена на пловдивската община.\nНа последната сесия обаче беше вкарано предложение перлата в архитектурния резерват да бъде предоставена за ползване, тъй като имало заявление от "Свободна зона - Пловдив".\n"Не съм убеден, че трябва да я отдаваме. Антовата къща е с прекрасна възрожденска архитектура и интериор, а дворът й е много красив. Нека, който я иска, да дойде и обясни как ще я ползва и стопанисва", реагира съветникът от Обединени патриоти Слави Георгиев. Той призова колегите си да не подкрепят подобно намерение.\nПри първото гласуване предложението събра 24 гласа, при нужни 26. Имаше двама "против" и 9-има "въздържали се", сред които шефката на общинския съвет Савина Петкова. Кметът Иван Тотев излезе и обясни, че "Свободна зона - Пловдив" все пак е общинско дружество и имало идея за какво да я ползва. Наложи се повторно гласуване, но отново не стигнаха два гласа.\n"Антовата къща не се води при нас, прехвърлена е директно на общината. Стои заключена. Ако няма живот в нея, тя се руши", коментира шефът на "Старинен Пловдив" Йордан Илиев.


12 сигнала на тялото при вътрешни емоционални проблеми | Философия на ежедневието\n12 сигнала на тялото при вътрешни емоционални проблеми\nНашето тяло е най-сложен механизъм, чувствително реагиращ не само на външни, но на вътрешни фактори. Доктор Сюзън Бабел, психолог, специалист по депресиите, предлага интересна теория за телесните сигнали.\nБабел смята, че дискомфорта и болката могат да са сигнали за вътрешни проблеми – тайни страхове, нерешени проблеми. Хроническите болки са стресови симптоми и емоционални проблеми, особено, когато е наред физиологията и няма видими причини за болката.\nВсяко главоболие възниква от прекалено напрежение. Това може да е притеснение за резултата, чести преживявания за дреболии, постоянно препиране.\nИзход: Заделяйте си всеки ден лично време. Позволете си релаксация и не се безпокойте известно време за нищо. Почивайте и не се укорявайте за почивката. От такива “ пропуснати минути“ продуктивността ви само нараства. И главобола ще изчезне.\nДискомфортът в областта на шията символизира товара на обидата към обкръжаващите, товара на досадата от собственото си несъвършенство. Шията боли, когато не можем да простим на някого или на себе си.\nИзход: Преразгледайте отношението към себе си и обкръжаващите. Най-често, хората изобщо нямат намерение да ви обиждат. А вие не сте длъжни да отговаряте на собствените си завишени очаквания. Отнасяйте се по-добронамерено към света и се научете да прощавате. Важно е също така, да мислите по-често за нещата, които обичате.\nБолките в раменете са показателни за тежко емоционално натоварване, че сме под голям емоционален натиск. Възможно е, някой от обкръжението ни да ни оказва натиск. Или не можем да вземем важно решение и ни натиска като тежко бреме.\nИзход: Опитайте да споделите с близък приятел. Ще усетите облекчение. Дори самото изказване, помага да споделите товара си. А е възможно, да откриете и просто решение на проблема.\nБолките в тази област са показателни за липса на емоционална подкрепа, за липса на близки хора редом. Когато подсъзнателно се чувстваме нелюбими или недооценени.\nИзход: Общувайте повече с различни хора. Не зацикляйте върху проблемите, бъдете открити и дружелюбни. Запознавайте се, ходете на срещи. И главното, не подтискайте привързаността си.\nАко сме постоянно притеснени за пари, може да имаме проблеми в кръста. Възможно е, собствената ни тайна завист за богат живот да не ни дава покой или близките да ни притесняват за пари.\nИзход: Щастието не е в парите – колкото ни банално да звучи, но е така. А и не струва да се безпокоите – най-добрите неща в живота са безплатни! Занимавайте се с любимо занимание, в което влагате цялата си душа и ви носи не само удоволствие, но и дивиденти за бъдеще.\nБолката в лактите е показателна за недостатъчна гъвкавост, за упорито нежелание постигането на компромис. Най-вероятно, се съпротивляваме на важни промени в живота или несъзнателно се съпротивляваме на нещо ново.\nИзход: Понякога, живота може да изглежда прекалено труден и жесток. Но само така ни се струва. Възможно е, просто да усложнявате всичко. Бъдете по-гъвкави – не пилейте енергия за борба с това, на което не може да влияете.\nРъцете болят при тези, които имат голяма нужда от дружба. На които не достига отпускане и дружеско общуване. Ако ви притесняват китките, време е да излезете от затворения си свят.\nИзход: Опитайте да откриете нови приятели. Обядвайте с колеги. Отидете на стадиона, на концерт – усетете се част от тълпата. Контактувайте смело с нови хора, нали предварително не е ясно, къде може да се получи истинска дружба.\nТакива болки мъчат хората, прекалено вкопчени в предсказуем живот и комфорт. Патологичен страх от промени, нежелание за промяна на навици, постоянна съпротива на новото, може да доведе до болки в бедрата.\nИзход: Не се съпротивлявайте на естествения жизнен поток. Животът е постоянна промяна – подвижен, променлив и с това е интересен. Възприемайте промените като вълнуващи приключения. И не отлагайте важните решения.\nБолките в коленете, най-вероятно, са следствие от силно раздуто „аз“. Коленете болят, когато мислим прекалено много за себе си и малко за другите, когато твърдо и безкомпромисно сме уверени, че светът трябва да се върти около нас.\nИзход: Огледайте се наоколо – не сте сами на планетата. Бъдете внимателни към обкръжаващите. Изслушайте приятел, помогнете на майка си, заменете колега. Помагайте по-често на хората. Може да се заемете с доброволческа дейност.\nБолките в тази област са признак за силно емоционално претоварване. Чувство за собственост, любовни преживявания, мъчителна, ослепяваща ревност.\nИзход: трябва да се научите да доверявате. Отпуснете се и престанете да контролирате хората, не се навивайте сами. И, възможно е, дошло е времето да се избавите от стари привързаности.\nБолките в глезена са показателни, че често забравяме за себе си. И си отказваме получаването на удоволствие. Може работата да ви ангажира изцяло или да се отнасяте несериозно към желанията си, оставяйки ги винаги на заден план.\nИзход: Дошло е времето да се поглезите. Купете си желаното, позволете си да се наспите, опитайте скъпи вкуснотийки. Забравете временно за кариерата и помислете, например, за романтични отношения. Или планирайте мечтаното пътешествие.\nПричина за болки в стъпалата, най-вероятно, е дълбоката апатия. Все едно, тялото отказва да се движи, все едно се страхуваме от живота и не виждаме смисъл да напредваме. Когато подсъзнателно мислим, че всичко е зле и живота е безсмислен, болят стъпалата.\nИзход: Учете се да обръщате внимание на малките житейски радости. На красотите в обкръжаващия свят и в хората. Наслаждавайте се на вкусовете, на ароматите, на вятъра и слънцето. Обзаведете се с домашен любимец или си намерете интересно хоби. Направете живота си пълноценен. Избягвайте тъжните спомени и се усмихвайте по-често. Търсете ежедневно жизнени радости.\nИзвода не е сложен: Обичайте се, прощавайте си. Отнасяйте се внимателно към обкръжаващите и се постарайте да не задържате в себе си злоба и обида. Общувайте, усмихвайте се (много ви отива) и бъдете здрави!\nИзточник: Кузмичьов Александър


Южнокорейски военен сателит излетя с ракета на „Спейс Екс“ - bTV Новините\nСпътникът е част от стремежа на Сеул за самостоятелна защита от КНДР\nПубликувано в 18:54 ч. 21.07.2020 г.\nРакета-носител "Фалкон-9" на американската компания "Спейс Екс" изведе в орбита военен спътник на южнокорейската армия. Сателитът АНАСИС-2 превръща Южна Корея в десетата държава, притежаваща апарат в космоса с цел военни комуникации.\nИзстрелването беше извършено от площадката Кейт Канаверъл в щата Флорида. Очаква се АНАНИС-2 да навлезе в орбита след 2 седмици, а южнокорейската армия ще поеме контрола над системата през октомври след провеждане на тестове.\nПо данни на портала "Спейс-флайт" (Spaceflight) апаратът е предназначен за осигуряване на защитена и устойчива на външни намеси връзка за военните на Южна Корея. По този начин Сеул надгражда възможностите си за защита от съседите си от Северна Корея, които се смята, че притежават ядрени оръжия – особено важна тема заради появилите се в последно време търкания със САЩ.\nПо искане на южнокорейската армия "Спейс Екс" не показва как изглежда спътникът.


Ахименес – Achimenes - Hobby Slaves\nв превод от старогръцки означава боящ се от студ. Ахименесът е топлолюбиво цвете, което произхожда от Централна и Южна Америка. Патрик Браун го описва за пръв път през 1756година, когато е изследвал природата на остров Ямайка. Съществуват повече от 50 вида Ахименес. Ахименесът е от сем. Геснериеви. В естествена среда той може да се види в Мексико, Бразилия, Гватемала, Ямайка,Антилски острови, Уругвай, Колумбия, Панама, Парагвай. В зависимост какъв вид е Ахименесът стига до 30см за падащите и до 60см височина за храстовидните видове. Ахименис grandiflora в Мексико стига до тези 60 сантиметра. След откриването му цветарите много го ценят, заради това че е сравнително непретенциозно растение, което има дълг период на цъфтеж и красиви цветове.\nна Ахименесът, като например Achimenes longiflora са тревисти многогодишни растения. Стеблото е тънко и има зеленикаво-виолетов или зеленикаво-червен цвят, който при с порастването на растението преминава в зеленикаво – кафяв. Листата му са тъмно зелени, назъбени с яйцевидна форма. И стеблото и листата са мъхести. Цветовете са фуниевидни в началото разтварящи се до 5 венчелистчета. Цветовете на различните видове са с големина от 3 до 6 сантиметра. По начало те са виолетови, червени, сини, розови, бели и по рядко жълти и оранжеви. Сега вече има много хибриди с различни цветове.\nАхименесът цъфти много\n– от края на май до края на октомври. Аз съм засушавала моя с цветове по него. Цветето се размножава с ризоми/грудки/, семена и резници. Грудките са малки, продълговати и назъбени леко като шишарки. Тъй като ахименесът има високо разположена коренова система, грудките се сеят на 1 3см дълбочина и се полива , като не се оставя саксията да остане суха, но не трябва и да се преполива. Хубаво е да има 4-5см разстояние между грудките. Саксията се слага на светло и топло място. Това се прави в началото до средата на февруари и до края на месеца, най- късно в началото на март се появяват новите растения. Ако имате вече засушена от предната година саксия, по същото време я внасяте на топло и започвате да поливате така че да не остава суха.В същия период, както при новопосетите грудки трябва да се появят новите растения. Понякога грудките на старото растение падат надолу и поникването е малко по-бавно. Ако не искате да става това трябва да извадите растението и да пресеете грудките.\nАко растението е на няколко години\nтрябва да се разрежда или присажда в по – голяма саксия, тъй като всяка година около една грудка израстват още 4-6 и така Ахименесът се размножава доста бързо. Аз го разреждам, а през няколко години го подновявам тъй като коренището става доста сбито. Подновяването правя, като изчаквам да израснат новите растения поне 10см и ги вадя. Махам старата пръст от саксията. Насипвам нова пръст и засаждам новите растения. Ако искате само да прехвърлите растението от една саксия в друга, изчаквате да поизсъхне почвата. Прокарва се нож между пръстта и саксията. Вади се коренището заедно с пръстта и се разрохква и раздърпва.След това се поставя в новата саксия. Почвата в която вирее Ахименесът трябва да е смес от листовка, градинска пръст и малко пясък, но дори и да не е точно такава – растението е непретенциозно. След прехвърлянето се полива и слага на светло.\nмного обича светлината, но през лятото трябва да се пази от преките слънчеви лъчи. Много добре вирее на тераси със северно или източно изложение.Не обича течение и прекалено сух въздух. Изглежда претенциозно, но не е така. Ахименесът е едно от най-лесните за отглеждане растения, което радва с цветове цяло лято.\nАко вадите цветето на терасата е хубаво да стане когато температурите трайно се вдигнат до 20градуса. Във вегетативния период може да се наторява с торове за листа и цвят. Аз лично не го правя, но цветето си расте добре. Ахименесът изисква обилно поливане докато цъфти, но все пак да не се преполива. Хубаво е винаги пръстта да е леко влажна. Листата и цветовете не трябва да се пръскат с вода, защото се появяват кафяви петна по тях.Храстовидните видове, които порастват на височина е хубаво да се пензират – да се откъснат само връхчетата, за да се разклони растението повече, но така те ще цъфнат 10 – 15 дена по-късно.Цяло лято може да се радвате на цветовете на Ахименесът. Към края на октомври започва да се полива по-рядко докато поливането се прекрати съвсем.\nИзсъхналите растения се изрязват. Саксиите се оставят да презимуват на сухо място с температура до 14 градуса.Така растението почива до февруари. Ахименесът е здраво растение и боледува рядко. Ако не го оставите да презимува навън и спазите елементарните изисквания за отглеждането му, всяка година ще се радвате на цветовете му. Ако съберете повече видове, цяло лято ще имате красива и пъстра тераса. Може би заради непретенциозността и красотата му са нарекли Ахименеса Вълшебно цвете и са смятали, че носи щастие. Вземете го. Гледайте прекрасните му цветове и бъдете щастливи.\n← Как да си направим сос Аврора?


Световно 2014 | Ангела Меркел и президентът Йоахим Гаук ще подкрепят Германия на живо на финала в Рио - Dnevnik.bg\nАнгела Меркел и президентът Йоахим Гаук ще подкрепят Германия на живо на финала в Рио\n14:00, 09 юли 14 , 3311\nМеркел на първия мач на Германия в груповите фази срещу Португалия\nГерманският канцлер Ангела Меркел ще пътува до Рио де Жанейро, за да присъства на финала на световното първенство по футбол и да подкрепя бундестима. Това ще е четвъртият мач от мондиала в Бразилия, на който Меркел ще присъства.\nФедералният президент Йоахим Гаук също е потвърдил, че ще пътува заедно с Меркел, за да гледа на живо мача в Рио де Жанейро, след като Германия безмилостно разгроми домакина Бразилия със 7:1 във вторник.\nМеркел присъства на първия мач на бундестима срещу Португалия в груповите фази и подкрепяше отбора до впечатляващата му победа с 4:0. След това канцлерът поздрави германските футболисти в съблекалнята, а снимките от там обиколиха социалните мрежи.\nНа финала в неделя Германия ще се изправи срещу Аржентина или Холандия, които играят на полуфинал в сряда.\n"Ройтерс" припомня, че Германия е печелила световното първенство по футбол през 1954, 1974 и 1990 г.\nСлед победата над Португалия в груповите фази канцлерът поздрави германските футболисти в съблекалнята, а снимките от там обиколиха социалните мрежи\nhinhril 14:19, 09 юли 14 / Неутрално\nДо коментар [#2] от "lordcris": Ако световното първенство не се гледаше от 1 милиард души щеше да си прав. От...\nmy_self 14:11, 09 юли 14 / Неутрално\nЩе отидат я; Германия отдавна чака нова световна титла.\nРейтинг: 1148 14:06, 09 юли 14 Неутрално\nСветовното първенство по футбол Германия 2006. На финала играят Италия и Франция.\nРейтинг: 687 14:10, 09 юли 14 Неутрално\nНе мога да разбера какво дирят политиците по стадионите. Стига са се правили на туристи с държавни пари. Ако си вземе отпуск и си купи билет, да ходи където иска.\nРейтинг: 473 14:11, 09 юли 14 Неутрално\nРейтинг: 711 14:12, 09 юли 14 Весело\nРейтинг: 455 14:16, 09 юли 14 Неутрално\nНе ходете, бе, на карък ще сте им...\nРейтинг: 3802 14:16, 09 юли 14 Неутрално\nПолитиците обикновено са карък на отборите. Така през 1994 г. ние биехме наред, докато лицето Желю Митев Желев, тогава президент(председател), реши да гледа на живо полуфинала с Италия и отпаднахме.\nРейтинг: 2700 14:17, 09 юли 14 Неутрално\nЗначи има историческа снимка от някакво световно, на която Меркел скача и се радва като дете, а до нея президенът на герм.футболна федерация седи начумерен, защото знае, че голът е от засада.\nРейтинг: 497 14:19, 09 юли 14 Неутрално\nАко световното първенство не се гледаше от 1 милиард души щеше да си прав. Отделно, въпросните двама не са просто политици, а водачите на Германия и е нормално да подкрепят хората, които прославят страната им. За теб футбола, като такъв, може и да не значи много, но това е шанс да популяризираш страната си, от което може да се извлекът много позитиви.\nРейтинг: 225 14:25, 09 юли 14 Неутрално\nПрез 1998 Франция спечели световното първенство, а присъствалия на финала Ширак спечели повече от 8 пункта подкрепа след това. Каква по-добра реклама за един политик\nРейтинг: 687 14:26, 09 юли 14 Неутрално\n[quote#8:"hinhril"]Отделно, въпросните двама не са просто политици, а водачите на Германия [/quote]\nБрех, не били политици а ми били водачите на Германия. Бащи на нацията. Популяризирали страната с присъствието си.\nБе я си вземай хапчето и си лягай.\nРейтинг: 1634 14:28, 09 юли 14 Неутрално\nАнхела ди Меркел си е сериозен коз!\nРейтинг: 442 14:54, 09 юли 14 Неутрално\nА Путин заедно като кавалер ще подкрепи другият отбор този на Холандия. По принцип германците са подкрепяни предимно от българи, унгарци, румънци, словаци, хървати, италианци, австрийци и японци а останалият свят заедно с господин Путин ще е както казах за Холандия все пак историята оставя следа и в футбола\nРейтинг: 1368 15:12, 09 юли 14 Неутрално\nНай-добре да иде и някой от ЕС, нали имаме претенции, че не само икономически съюз, но и културно-дипломатически.\nРейтинг: 823 15:52, 09 юли 14 Неутрално\nе, сега ако танте Анджи бе каъала и как са разбили бразилците благодарение на нея както се изцепи българската спортна министърка\nРейтинг: 823 15:54, 09 юли 14 Неутрално\nСпортът също е част от държавното управление. Както културата, икономиката и други прояви.\nРейтинг: 1135 16:02, 09 юли 14 Весело\nДа иде и Бойко, като снимат нея ще излиза и той. Хората ще се питат, кой е пък този и така няма лоша реклама.\nНапълно си заслужава да отиде. По-яко щеше да е снощи, но знае ли човек какво ще се случи, за да бъде на подходящото място в подходящото време.\nРейтинг: 403 16:37, 09 юли 14 Неутрално\nВсяка държава трябва да подкрепя спортистите си!\nРейтинг: 1264 16:44, 09 юли 14 Неутрално\nЩе има емоции-тъжни или радостни.


five_finger_death_punch_skull | ТЕНИСКИТЕ.NET - онлайн магазин за тениски. Директен печат върху текстил. Тениски по поръчка. Тениски по ваш дизайн. Печат на тениски. Ситопечат ниски цени за количества, сублимационен печат върху чаши ниски цени за количества\nPublished 12.09.2019 at 1200 × 1200 in five_finger_death_punch_skull


15-дневна празнична програма превръща Приморско в средище на културата и спорта – НА БРЕГА\nВ деня на българската духовност и култура – 24 май, Приморско тържествено ще отбележи и празника на града. Весели детски състезания, пъстри концерти, многобройни конкурси и турнири ще се редуват по сцени, зали и площадки и в продължение на половин месец ще превърнат Приморско в средище на културата и спорта.\nПрограмата стартира още на 16 май с турнир по тенис на маса за деца и юноши в салона на СОУ „Никола Вапцаров” и с Четиринадесетия общински преглед на художествената самодейност на лятна естрада. Ден по-късно бивши и настоящи спортни деятели се срещнаха с общинското ръководство, а на 18 май децата показаха своите копнежи в изложба от конкурса „Нарисувай мечта”, подредена в атриума на общината. Победителите в конкурса ще бъдат наградени в деня на празника – 24 май. А за да стигнат детските мечти до повече хора, някои от рисунките ще се превърнат в поздравителни картички.\nВ неделния ден – 20 май, се проведе турнир по волейбол за мъже.\nНаситена е програмата и в оставащите до празника дни, за да достигне кулминацията си на 24 май. В понеделник, 21 май, от 19.30 часа Фолклорен ансамбъл „Приморско” ще изнесе самостоятелен концерт, а на следващия ден от 16 часа децата от 4 до 7 клас ще покажат майсторството си в колоезденето в състезанието „Майстор велосипедист”. Турнир по тенис на маса, който ще започне в 10 часа в спортната зала на града, ще е единственото спортно състезание в деня преди големите тържества за деня на Приморско.\nПразникът на Приморско ще започне с тържествен молебен в 8 часа в храм „Св.Св. Кирил и Методий”. За 9.30 часа е планирано училищното тържество в СОУ „Никола Вапцаров”. Точно в 10.30 часа тържествено ще бъдат вдигнати знамената на Република България и община Приморско. Децата от ВГ „Морски звезди” и ТК „Съншайнс” с концерт ще поздравят гостите на празника, а от 14 часа, по традиция, най – добрите борци ще премерят силите си в парк “Курията”.\nВ 19.30 часа своят път в живота ще поемат випускниците от СОУ „Никола Вапцаров”. Увереност и нови сили да се справят с предизвикателствата ще им пожелаят кметът Димитър Германов, представители на общината, техни учители и родители.\nТържественият концерт с участието на Тони Димитрова, Дамска формация и Духов оркестър се започне в 20 часа. Огнено шоу и нестинарски игри ще поставят финала на празничния ден.\nИнициативите, отбелязващи празника на Приморско, ще продължат до 30 май. На 25 май от 9.30 часа на стадиона в ММЦ ще се проведе турнир по футбол. В същия ден на пристанището в 11 часа ще бъде открита юбилейната V-та „Регата Приморско 2012”, която ще бъде закрита на 27 май . На 26 май ще започнат държавните игри за финала по волейбол – момчета. Награждаването на победителите ще бъде на 30 май.


dustforce разработчик разкрива игра за шпиони от първо лице - Игри На Платформа\ndustforce developer unveils first person game spire\nЕкипът на Hitbox върви в хладна нова посока\nТолкова е хубаво да знаете това Dust Force беше достатъчно успешен, за да може Hitbox Team да направи друга игра, една от които е значително отклонение от онова, което може би очаквахте, че студиото ще се справи по-нататък. В публикация в блога Hitbox разкри подробности за шпиц , „FPS за изкачване на монолитна кула с неизвестен произход“, фокусиран върху процедурното генериране на стаи и високоскоростното движение на плейъра.\nЗвучи, че имат гладки идеи за дизайн, които плуват в главите си. Докато препоръчвам да прочета заглавието директно от Hitbox, няколко елемента ми се откроиха. „Обкръжението и преходите между тях разказват история. в шпиц , искаме да имаме това предвид, за да създадем генерация на процедурно ниво, която да има поток и характер. Ако генераторът е създал опасна, неистова последователност с много битка, може да помисли след това да генерира сцена с по-ниска интензивност, за да контролира по-добре емоционалната дъга на преживяването “.\nПо-нататък: „Играчите също ще имат достъп до необичайно разнообразие от елементи в играта. Огромна част от майсторството ще бъдат измислянето на нови комбинации от левия и десния артикули за преодоляване на различни предизвикателства. Някои елементи ще бъдат фокусирани върху движението, някои ще променят околната среда, а други ще бъдат за защита или изцеление. Искаме да направим шпиц игра, в която е забавно да гледате изключително квалифицирани играчи, докато те спринтират около блъскани стени, докато превключват предметите и комбинират ефектите си по умни начини “.\nКолкото и да е безспорно, трябва да го кажа така или иначе: уау, този стил на изкуство! Въз основа на показаното дотук, аз съм развълнуван да ги видя да се оттеглят от развитието на 2D играта, дори и да са квалифицирани в това. В концептуален план има някои интересни идеи, които не виждаме често в заглавия от първо лице и това е нещо, което наистина мога да изоставам.


07.11.2019 – Голям мач с голове на "Борусия Парк" | Прогнози efbet.com - Сигурни Прогнози с ТОП Коефициенти Прогнози efbet.com - Сигурни Прогнози с ТОП Коефициенти\nБорусия Мьонхенгладбах vs. Рома\nПроцент на успеваемост: 50,08%\nЗаложени единици: 4229\nСпечелени единици: 4009\nСерията продължава и това е единственото с което мога да се похваля. 6 точни поредни изстрела в началото на месеца, това е без прецедент. Днес отново цялата пара може да отиде в свирката, защото ми се иска да остана в зеления сектор.\nТоп прогноза Борусия Мьонхенгладбах – Рома гол/гол 1,60 в efbet. Един срещу друг се изправят два отбора в супер форма. Домакините оглавиха Бундеслигата и феновете им всеки ден снимат класирането във вестниците. Рома също вървят силно в Серия А. Първият мач завърши 1-1 на „Олимпико“ и вторият също ще изпълни формата гол/гол. Няма нужда от много аргументи, всички основания за голов мач са налични.\nОще два мача ги виждам във формат гол/гол. Базел – Хетафе за 1,85 в efbet и Апоел – Карабах за 1,95 в efbet. Вторият мач естествено носи и известна доза предпоставеност. В групата на Апоел и Карабах се вкараха доста голове и тази тенденция ще продължи.\nИ преминавам към дългия списък с класически ъндъри. Розенборг – Спортинг под 2,5 за 1,95 в efbet. Гостите ще търсят победата, но първата им цел ще е да не допуснат гол. Няма предпоставки за попадения. Стандарт – Айнтрахт под 2,5 гола за 2,70 в efbet. Коефициентът е достатъчно примамлив, за да бъде опитан. Лугано – Малмьо под 2,5 гола за 1,65 в efbet. Отново ще се получи двубой с малко голове. ЛАСК – ПСВ под 2,5 гола за 2,05 в efbet. И тук коефициентът е основната причина за търсене на малко голове. Под 2,5 гола на Рейнджърс – Порто за 2,01 в efbet. Тегаво ще премине и вторият мач между тези два съперника. И най-качественият ъндър за вечерта – Копенхаген срещу Динамо Киев под 2,5 за 1,65 в efbet. Бях близо до това да го поставя в заглавието. И също към малко попадения се насочвам на Клуж – Рен под 2,5 гола за 1,60 в efbet.\nОще една по-малка група с мачове, където съзирам ясно изразено домакинско предимство. Лацио – Селтик 1 с над 1,5 гола за 1,85 в efbet. Орлите ще се върнат в битката за първото място в групата. Краснодар – Трабзонспор 1 и над 1,5 гола за 1,70 в efbet. Турците ще доиграват, за тях местното първенство е от много по-голямо значение. Брага – Бешикташ 1 с над 1,5 за 1,80 в efbet. Долу-горе същите аргументи, гостите не изглеждат особено уверени, че си заслужава да продължат битката за елиминационната фаза. Фейенорд – Йънг Бойс на права единица за 2,23 в efbet. Фейенорд загуби мачовете си като гост, но победи у дома Порто и може да повтори успеха срещу Йънг Бойс.\nИмаме последен мач от кръга в efbet Лига. Арда – Царско село ще го прогнозирам на изненадваща двойка за 4,85 в efbet. В колонката поставят още победите на Брага и Краснодар.


Социалистите печелят изборите в Гърция\n25 Нови 4 0 Капитал Facebook Twitter COVID-19\nот\tЦветелина Манолова\n4 октомври 2009 21:26 3421 прочитания\n© (cc) giga/flickr\nБез изненади преминаха извънредните парламентарни избори в Гърция, като социалистите очаквано спечелиха най-много гласове и вероятно ще имат достатъчно солидно мнозинство, за да сформират самостоятелно правителство. Според предварителни данни от екзит пол на гръцката агенция "Капа рисърч", проведено за вестник "Вима", ПАСОК печели 42.5% от гласовете (или 155 места от общо 300 в парламента), а управлявалата през последните пет години консервативна дясна партия "Нова демокрация" - 36.4% (99 места). Според проучването на "Капа рисърч" на трето място е Комунистическата партия с 7.9% (22 места), а в парламента ще влязат също така крайно-дясната националистическа формация ЛАОС с 5.3% (14 места) и радикалната левица СИРИЗА с 3.7% (10 места).\nСпоред екзит пол на друга агенция Public Issue, направен по поръчка на гръцкото радио "Скай", мнозинството на ПАСОК в парламента обаче не е толкова сигурно, тъй като социалистите са спечелили между 39.5% и 42.5% от гласовете, което означава, че ще имат между 149 и 155 депутати. В случай, че ПАСОК остане без мнозинство в парламента, партията ще трябва да търси коалиционен партньор сред по-малките формации или пък гърците отново ще гласуват през ноември.\nПри всички случаи, лидерa на ПАСОК Георгиос Папандреу, който почти сигурно е следващият гръцки премиер, го очакват доста трудни времена. Гърция беше сериозно засегната от глобалната икономическа криза и най-вече от спада в туристическия сектор. Падащият стандарт на живот през последната година пък засили радикалните и анархистичните движения в страната, която на няколко пъти стана арена на ожесточени протести. Папандреу вече обеща в предизборната кампания стимули от 3 млрд. евро за гръцката икономика, по-високи данъци за богатите и повече социални помощи за по-бедните гърци. Той обеща също така да съкрати и състава на правителството, което в момента се състои от 16 министри и 29 заместник-министри. Папандреу се закани да ревизира и условията по договора за строежа на петролопровода Бургас-Александруполис, който според него не е достатъчно изгоден за Гърция в настоящия си вид и обслужва само руските интереси. Папандреу заяви в началото на седмицата, че сходна позиция спрямо Москва има и българският премиер Бойко Борисов.\nДосегашният премиер Костас Караманлис свика извънредни избори през септември, само две години след началото на мандата, като поиска подкрепата на избирателите за важните и непопулярни икономически мерки, които правителството трябва да проведе. Част от тях включват свиване на бюджетните разходи и реформа на задъхващата се пенсионна система в страната. Анализатори коментираха решението на Караманлис като политическо самоубийство. Воденият от него кабинет страдаше от хроничен недостиг на популярност през последната година, а част от министрите бяха замесени в поредица от корупционни скандали.\nПовече по темата очаквайте в следващия брой на "Капитал".\nboby1945 21:57, 04 окт 09, Весело\nЕ цоциалистите загубха в България, спечелиха в Гърция и сега портукалският смешник Барозу що ще чини?\nМай ще трябва да чака 4 гдини до следващите избори.....\nndomo 09:51, 05 окт 09, Неутрално\nГърците винаги са си били мързеливи. Затова резултата не е неочакван.\nGreek from Tirana 06:01, 06 окт 09, Неутрално\nНека да отпразнуваме изборната победа!\nxXx 17:30, 11 окт 09, Неутрално\nТук трябва да се спомене негативното влияние на световната финансова и икономическа криза върху Гръцката икономика (базирана изцяло на туризъм) предизвикваща, както спад на производството, така и растящата безработица.


Четири книги, които да прочетеш с удоволствие : MamaMia\n8 май, 2017 16:30 | от Лилия Огнянова | В библиотеката\nНе съм от почитателите на гръмки изказвания от типа на „10 книги, които задължително трябва да прочетеш!“ или „Тази книга ще промени живота ти!“.\nВинаги съм смятала, че това какво четеш, си е единствено твоя работа и личен избор. Нямам никакъв проблем с това, че не съм чела някоя от световните „класики“ или пък, че смятам „Алхимикът“ на Коелю за ужасно посредствена книга.\nКнигите са като музиката – не можеш да четеш/слушаш цял живот едно и също, вкусът се променя, а и често имаш нужда от нещо различно, спрямо настроението си.\nЩе си позволя обаче да препоръчам няколко разкошни романа, които биха се отразили положително на всяка жена. Да, точно така, книгите, които ще споделя, биха били доста по-добре разбрани от дами, отколкото от господа. И докато ги четеш, те буквално ти се отразяват благотворно.\nПървият такъв роман е „Шоколад“ на Джоан Харис. Знам, че има филм, знам, че в него главните роли са изпълнени по блестящ начин от Жулиет Бинош и Джони Деп, но повярвайте ми, книгата е разкошна. Текстът преминава гладко и те носи от едната глава към другата, без напрежение и стрес, даже напротив – описват се прекрасни картини, вкусове и аромати, които сякаш сама усещаш с всичките си сетива.\nАко трябва да съм честна, то следва да кажа, че Джоан успява да вплете в книгата си едно леко и тревожно очакване, породено от самия сюжет и скритите в него тайни, които се разкриват в последния момент. Но този съспенс по никакъв начин не натоварва по неприятен начин, а просто те кара трепетно да прелистваш страница след страница, докато не прочетеш книгата.\n„Самотата на простите числа“ на Паоло Джордано е другият роман, който ми е останал толкова ярка следа в съзнанието, че сякаш разказаната в него история и описаните герои са реални и аз съм се сблъскала с тях лично. Джордано, който по образование и професия е физик, има таланта да разказва и описва големи човешки драми с такава лекота, че ти просто приемаш случилото се и продължаваш напред. Точно като в реалността – трагедиите се случват, белязват ни, но дните продължават да се нижат един след друг и ти продължаваш напред в живота си.\nИ в „Самотата на простите числа“ е така – една необмислена или самонадеяна постъпка може да обърка линиите на съдбата ни така, че никога повече да не сме същите. И на фона на объркания живот, който водим и нещастните чувства, които изпитваме, любовта ни спохожда.\nГотови ли сме обаче ние за нея и можем ли да я задържим в живота си или ще я превърнем в поредния горчив спомен?\nКнигата е жива, красива и много истинска. Прочетете я, няма да съжалявате.\n„Агент на нищото“ е бълграски роман, дело на страхотната Михаела Петрова. Чела съм различни нейни статии из необятното интернет пространство, но тази ѝ книга (защото тя има няколко) ме „намери“ в точния момент от живота ми, за да я разбера по най-добрия начин, да я усетя много близка и сякаш писана за мен. Романът е откровен, силен и повярвайте ми, успокояващ.\nЗа всички жени, минаващи през труден период в живота си или още страдащи от пост-стрес от отминал вече такъв период, този роман ще се отрази като лек.\nКнигата се чете лесно, бързо и приятно. Убедена съм, че много пасажи от нея ще си ги препишете и запазите някъде, за да си ги повтаряте от време на време 🙂\nИ понеже светът е оцелял, защото се е смял, горещо препоръчвам „Моето семейство и други животни“ на Джерал Даръл. Четейки тази книга, ще се убедите, че всички семейства са еднакви навсякъде по света, без значение народност, език и т.н.\nДаръл има уникално чувство за хумор, с което винаги насища книгите си, но специално в този роман е надминал себе си. Смяла съм се с глас и сълзи на различните биографични описания на безумни семейни ситуации, които пък ми напомнят на не едно и две лични мои приключения с роднини.\nПриятно четиво, което след като прочетете, можете да дадете на майка си, баба си, баща си или пък на някоя приятелка, за да може после заедно да обсъждате различни ситуации от книгата и да ги сравнявате с вашите собствени семейни безумия.\nКоментарите са изключени за Четири книги, които да прочетеш с удоволствие


„Дунавски славеи“ събра над 280 деца от 20 български града – Вестник Форум\n„Дунавски славеи“ събра над 280 деца от 20 български града\nГости бяха народните певици от Квартет „Славей“, които дадоха име на конкурса и станаха негови кръстници\nНа 17 и 18 март 2017 г. в „Канев център“ на РУ „Ангел Кънчев“ се проведе юбилейното десето издание на Национален фолклорен конкурс за изпълнители на народна музика, организиран от Общинския детски център за култура и изкуство.\nИ тази година интересът към конкурса е много голям, като в него се включиха над 280 деца и младежи от 20 български града. Съгласно регламента, те бяха разпределени като индивидуални изпълнители певци и инструменталисти, камерни вокални и инструментални групи, народни хорове, оркестри и ансамбли.\nКонкурсът е вписан в Националния календар на Министерството на културата, а от тази година е включен в Националната програма на мерките за закрила на децата с изявени дарби. Това вдигна още повече нивото на конкурса и даде възможност на най-добре изявилите се на І, ІІ и ІІІ място от ІІІ възрастова група – индивидуални изпълнители да бъдат стимулирани чрез предоставяне на 12-месечна стипендия в размер на 135 лева месечно или с еднократно финансово подпомагане в размер до 195 лева.\nУчастниците в конкурса бяха оценявани от компетентно жури с председател проф. академик Милчо Василев – ректор на Академията за музикално, танцово и изобразително изкуство – град Пловдив.\nГости на Х Национален фолклорен конкурс бяха изключителните народни певици от Квартет „Славей“. Освен, че се включиха в журито, те взеха участие със своя атрактивна програма в Гала-концерта на конкурса. Певиците са приятели и почитатели на конкурса в нашия град и тяхно желание бе да дадат име на конкурса – „Дунавски славеи“, като по този начин станаха негови кръстници. Този емоционален момент се случи на 17 март от 13 ч. по време на официалното откриване.\nОставете първия коментар към "„Дунавски славеи“ събра над 280 деца от 20 български града"